Lega Pro Seconda Divisione

Lega Pro Seconda Divisione  Založená 1978 Štát  Taliansko Vyššia Liga Lega Pro Prima Divisione Nižšia Liga Serie D Počet tímov 39 (počet sa mení) Poháre Coppa Italia Lega Pro Súčasný víťaz (2011/12) Treviso (skupina A) Perugia (skupina B) Webová stránka Oficiálna stránka súťaže

Lega Pro Seconda Divisione je štvrtá najvyššia futbalová liga v Taliansku. Túto súťaž hrá v súčasnosti (2012) 39 tímov, ktoré sú rozdelené geograficky do dvoch skupín. Z každej skupiny postupujú tri tímy, teda celkovo šesť. Z toho víťaz skupiny a tím na druhom mieste priamo a nasledujúce štyri kluby hrajú play-off, ktorého víťaz postupuje tiež. Posledné tri kluby v skupine automaticky vypadávajú do piatej najvyššej súťaže Serie D. 16. a 17. tím hrajú vzájomnú baráž, pričom porazený klub zostupuje.

 Zaujímavosti 
Štvrtá talianska liga sa skladá z dvoch skupín. Skupina A, kde sa nachádzajú tímy zo severu krajiny a skupina B, kde sú tímy z juhu. Počet tímov v tejto súťaži sa mení.  Ešte v sezóne 2008/09 boli až tri skupiny po 18 tímov. V sezóne 2010/11 sa počet tímov znížil na 17 v jednej skupine a 16 v zvyšných dvoch. O rok neskôr už boli dve skupiny, pričom v jednej bolo 20 a v druhej 21 klubov. V sezóne 2012/13 bude pre zmenu v jednej skupine 20 a v druhej 19 klubov. Až do sezóny 2007/08 sa táto liga nazývala Serie C2. Táto liga vznikla po sezóne 1977/78, kedy sa rozdelila Serie C na dve súťaže - tretiu ligu Serie C1 a štvrtú ligu Serie C2. Od roku 2008 má liga súčasný názov. Najviac, teda 24 sezón, v štvrtej lige odohral klub Pro Vercelli.

 Kluby v sezóne 2012/13 
 Skupina A 
 Alessandria
 Bassano Virtus
 Bellaria Igea
 Borgo a Buggiano
 Casale
 Giacomense
 Mantova
 Monza
 Forlì
 Poggibonsi
 Pro Patria
 Renate
 Rimini
 Santarcangelo
 Savona
 SPAL
 Sterilgarda Castiglione
 VdA Saint-Christophe
 Venezia
 Virtus Entella

 Skupina B 
 Aprilia
 Arzanese
 Aversa Normanna
 Campobasso
 Chieti
 Fano
 Foligno
 Fondi
 Gavorrano
 Giulianova
 HinterReggio
 L'Aquila
 Martina Franca
 Melfi
 Milazzo
 Pontedera
 Salerno
 Teramo
 Vigor Lamezia

Kategória:Talianske futbalové súťaže
Kategória:Futbalové súťaže v Európe